Murad IV ye conoixito en a Historia por a brutalidat d'as suyas trazas d'actuar. Asinas, quan morió, ordenó en o suyo leito de muerte que se matase a su chirmano Ibrahim, encara que yera o zaguer miembro varón vivo d'a suya dinastía, en haber ordenato anteriorment a muerte de totz os atros descendients varons. Sindembargo, con a suya actuación autoritaria estió o restaurador d'o poder estatal de l'Imperio Otomán, en politica interior (represión d'a corrupción) y en asuntos foranos, a on destacó por o suyo papel en as luitas contra a Persia Safavida. Ta muitos historiadors ye o segundo soldán otomán mas poderoso d'a Historia, dezaga de Solimán I o Magnifico.